KOKOUSMUISTIO

Helpperi

Aika 20.6.2016

Paikka Helsingin yliopiston tietojenkäsittelytieteen laitos, tila A218

Läsnä

Anne-Maria Parkkinen

Kati Kyllönen

Maiju Airosmaa

Outi Jussila

Eetu Mattila

Kalle Hiljanen

Johanna Vehniäinen

1. Neljännen sprintin läpikäynti

* Esiteltiin uudet ominaisuudet: Viesti- ja kiinnostuneet-toiminnot nykyisessä muodossaan sekä kokonaan uutena käyttäjien arviointi sekä arvosanojen ja arvosanakeskiarvojen näkyminen listaussivuilla.
  + Lisäksi esiteltiin miltä nykyinen info-sivu näyttää asiakkaan toimittaman materiaalin kera. Info materiaaliin tulossa muutoksia asiakkaalta.
* Esiteltiin myös uutta ulkonäköä ja tarkennettiin siihen liittyviä toiveita
  + Riittää kun sovelluksen värimaailma on mustavalkoinen, kuvien ei tarvitse olla.
  + Notifikaatiot ja tähdet saavat säilyä värikkäinä erottuakseen muusta sovelluksesta.
* Demon ensimmäisenä huomiona tuli esiin että arvostelujen listausnäkymässä ei tarvitse näkyä kuka on antanut arvostelun.
* Lisäksi pohdittiin nykyisten “Omat ilmoitukset” ja “Omat kiinnostukset” sivujen kuvaavuutta niiden sisällöstä ja sekavaa rakennetta.
  + Päätettiin siirtyä esimerkiksi rakenteeseen jossa valikosta löytyvät linkit “Helpperiksi” ja “Haetaan helpperiä”, joiden takana on jaoteltu erikseen ilmoitukset jotka ovat käyttäjän itsensä tekemiä ja ilmoitukset joihin käyttäjä on ilmoittautunut.
  + Vanhentuneet ja tehdyksi kuitatut ilmoitukset voi siirtää oman profiilin historiaan.
* Keskustelutoimintoon tuli toive että keskustelu sulkeutuu, kun ilmoitus on kuitattu suoritetuksi.
* Keskusteltiin pitäisikö työtehtävään sitoutumisen vahvistuksen olla kaksisuuntainen mutta tultiin siihen lopputulokseen, että kiinnostuksen vastaanottajan vahvistus riittää.
  + Kiinnostus pitäisi kuitenkin pystyä perumaan

2. User storien läpikäynti viidettä sprinttiä varten

* Tulevaa viikkoa varten backlogin kärkeen nostettiin user storyt “Hetun salaus” ja “Käyttöehtojen hyväksyminen”
* Lisäksi keskusteltiin lokalisaation mahdollistamisesta, push-notifikaatioista ja ilmoituspohjista toistuvaa ilmoitusten luontia varten.
  + Tuleva sprintti todettiin juhannuksen takia normaalia lyhyemmäksi joten päätettiin keskittyä olemassa olevien ominaisuuksien muutoksiin ja viimeistelyyn näiden edellä.